ജനകീയ ചൈനയുടെ വിപ്ലവ നായകന് മാവോ സേതൂങ്ങിന്്റെ ഓര്മ്മദിനം ഇന്ന് ജനകീയ ചൈനയുടെ വിപ്ലവനായകന് മാവോ സേതൂങ്ങിന്്റെ ചരമ ദിനമാണിന്ന്. ലോകശക്തികള്ക്ക് മുന്നിലെ സോഷ്യലിസ്റ്റ് ബദലായി മാറിയ ചൈനയുടെ ഊര്ജസ്രോതസ്സ് കൂടിയായിരുന്നു ചെയര്മാന് മാവോ. നമ്മുടെ പൊതുശത്രു എതിര്ക്കുന്നതെന്തിനെയാണോ അതിനെ പിന്തുണയ്ക്കുക.. ശത്രു എന്തിനു വേണ്ടിയാണോ വാദിക്കുന്നത്, അതിനെ എതിര്ക്കുക.. അതുതന്നെയാണ് നമ്മുടെ പോരിന്്റെ സാരം. സാമ്രാജ്യത്വത്തിനും ജന്മിത്തത്തിനും എതിരായ സമരങ്ങളാല് ഇരുപതാം നൂറ്റാണ്ട് ഇളകിമറിയുന്ന കാലത്ത് സെന്ട്രല് ന്യൂസ് ഏജന്സിയുടെ മാധ്യമ പ്രവര്ത്തകരോട് മാവോ തന്്റെ പ്രൊപ്പാഗാണ്ട വിവരിച്ചത് അങ്ങനെയായിരുന്നു. റഷ്യയില് ദുഷ്പ്രഭുത്വത്തെ താഴെയിറക്കിയ സോഷ്യലിസ്റ്റ് വിപ്ലവം മുതല് ഇങ്ങ് മലബാറിലെ വാരിയംകുന്നന്്റെ പോരാട്ടങ്ങളും ഒരുപോലെ നെഞ്ചിലേറ്റാനും ഏറ്റെടുക്കാനും ഉള്ള മാര്ഗദര്ശനം. നൂറ് വര്ഷങ്ങള്ക്ക് മുമ്ബ്, 1921ലായിരുന്നു മാവോയുടെയും ചെന് ദക്സിയുവിന്്റെയും ലി ദഷാവോയുടെയും നേതൃത്വത്തില് ചൈനീസ് കമ്യൂണിസ്റ്റ് പാര്ട്ടി രൂപീകൃതമായത്. വിപ്ലവത്തിന് തൊഴിലാളികള് മാത്രം പോരെന്നും ചൈനയുടെ ഗ്രാമങ്ങളുടെ കരുത്ത് ഏറ്റെടുക്കണമെന്നും മാവോ അനുഭവങ്ങളിലൂടെ തിരിച്ചറിഞ്ഞു. അടിച്ചമര്ത്തപ്പെട്ട ചൈനീസ് കര്ഷകര് മാവോയുടെ വിപ്ലവാഹ്വാനത്തില് ഉണര്ത്തെഴുന്നേറ്റു. അരിവാളിനെയും ചുറ്റികയെയും കൂട്ടിവിളക്കി ലോക സോഷ്യലിസ്റ്റ് ലക്ഷ്യങ്ങളുടെ ജീവത്തായ സാക്ഷാത്കാരമാക്കി മാറ്റി. വലതുപക്ഷ കുമിന്താങ്ങുകളുമായി സഹകരിച്ചും എതിര്ത്തും മുന്നോട്ടുനീങ്ങിയ കമ്യൂണിസ്റ്റ് പാര്ട്ടി മാവോയുടെ നേതൃത്വത്തില് സാമ്രാജ്യത്വ അധിനിവേശത്തെ ധീരോദാത്തമായി പ്രതിരോധിച്ചു. ഗ്രാമങ്ങളുടെ കരുത്തില് നഗരങ്ങളെ വളഞ്ഞ് പിടിച്ച് മുന്നോട്ട് പോയ ചുവപ്പന് ലോങ് മാര്ച്ച് ചൈനീസ് വിപ്ലവത്തെ വിജയിപ്പിച്ചെടുത്തു. നമ്മളറിയാത്തതില് നിന്ന് പാഠം ഉള്ക്കൊള്ളുക. പഴഞ്ചനെ തകര്ത്തെറിയുന്നത് മാത്രമല്ല നമ്മുടെ മികവ്, പുതിയതിനെ പണിതുറപ്പിക്കാന് മാത്രം കരുത്തരാണ് നാം എന്ന് മാവോ ആഹ്വാനം ചെയ്തപ്പോള് പിന്നീടിന്നോളം ലോകം കാണാത്ത സോഷ്യലിസ്റ്റ് ബദല് രൂപം കൊള്ളുകയായിരുന്നു. കണക്കില്ലാത്ത ഭൂമി അന്യായമായി കൈവശം വെച്ച ഭൂപ്രഭുക്കളില് നിന്ന് ഭൂമി പിടിച്ചെടുത്ത് കര്ഷകര്ക്ക് വിതരണം ചെയ്തു. സോഷ്യലിസം എന്നാല് ദാരിദ്ര്യമാണെന്ന വലതുപക്ഷ നറേഷന്റെ മുനയൊടിച്ചു ചൈന ലോകത്തിലെ ഏറ്റവും വേഗത്തില് വളരുന്ന സാമ്ബത്തിക ശക്തിയായി മാറി. കൊവിഡ് ആദ്യം പടര്ന്നുപിടിച്ച, ലോകത്തില് ഏറ്റവും അധികം ജനസംഖ്യയുള്ള രാജ്യം, ഇന്ന് തങ്ങളുടെ പൊതുജനാരോഗ്യ സംവിധാനത്തിന്്റെ കരുതലില് മഹാമാരിയെ മറികടക്കുന്നു. ഭരണകൂടത്തിന്്റെ ആയുധപ്പുരകളോട് ജയിക്കാന് ജനങ്ങള് അണിനിരക്കുക എന്നത് തന്നെയാണ് മാവോയുടെ വഴി. മാവോയുടെ പേരുപയോഗിച്ച് നടക്കുന്ന ഒറ്റപ്പെട്ട സാഹസികതകള് അതേ ജനകീയ ജനാധിപത്യ വിപ്ലവ കാഴ്ചപ്പാടുകളെയാകെ തന്നെ നിരാകരിക്കുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.